Brazil Nagydíj: ismét a McLaren különcködik a gumiválasztásban
2018. okt. 30. 11:05
A Pirelli és az FIA közölte, milyen gumiválasztás mellett döntöttek a csapatok a soron következő Brazil Nagydíjra. Az élmezőnyben meglehetősen hasonlít a sorminta, összességében pedig csak a McLaren jár külön úton.
A kemény, lágy, és szuperlágy keverékeket viszik el Brazíliába, az idei bajnokság utolsó előtti fordulójára. Mint mindig, most is az aktuálisan legpuhább keverék a legnépszerűbb a mezőnyben, a keményből csak „mutatóba” rendeltek be pár szettet.
A kemény keveréket illetően nincs kivitel, senki sem kért kettőnél többet a fehér jelzésű Pirelliből. A lágynál valamivel nagyobb a szórás, kettő és négy szett között mozog a választék: a McLaren és a Force India versenyzői egyaránt négy-négy szettel fognak rendelkezni, ugyanez áll Sainzra és Hartleyra is.
Szuperlágyból a McLarennél érik be a legkevesebbel: csak hét szett jut Alonso és Vandoorne számára, ami a legkisebb készletet jelenti a mezőnyben. A TOP 6-ban mindenki kilenc szettel rendelkezik, leszámítva Räikkönent, akinek nyolc is elég lesz.
Gumiszettek a mezőnyben
Ericsson nagyon dühös volt Leclerc előretolása miatt Mexikóban